اسماء الاسد

أسماء فواز الاخرس هيا مرات الرئيس السورى بشار الاسد, و سيدة مجتمع و سياسه.

 العيله و النشأه 
أسماء الاسد اتولدت يوم 11 اغسطس سنة 1975 و هى بنت طبيب قلب السورى المقيم فى لندن فواز الاخرس و هوا متخصص فى امراض القلب و الاوعيه الدمويه من مواليد حمص سنة 1946 و متجوز من سحر العطرى اللى كانت بتشتغل فى السفاره السوريه فى العاصمه البريطانيه فى لندن, اسماء الاخرس اتولدت و عاشت فى لندن و كانت بتدرس فى واحده من مدارس لندن و كان اصدقاؤها بيدلوعوها باسم ايما.

اخدت شهاده البكالوريوس فى علوم الكومبيوتر من كليه الملك التابعه لجامعة لندن سنة 1996, اتدرب على العمل المصرفى فى نيو يورك, و ابتدت مع دويتشه بانك و نقلت لمصرف جى بى مورجان, أسماء الاسد بتتقن اللغات العربيه و الانجليزيه و الفرنسيه و الاسبانيه.

فى اغسطس 2018 اعلن عن بدء علاجها من إصابتها بسرطان الثدى, و فى 3 اغسطس 2019 اعلنت انها خفت تماما من سرطان الثدى.

 الجواز من بشار الاسد 
السوريين المقيمين فى بريطانيا بيقولو ان ده التعارف بين بشار الاسد و اسماء الاسد تم خلال وجوده فى لندن بين 1992-1994 و من خلال معرفته بوالدها الدكتور فواز اللى اتقال انه اشتغل معاه فى مستشفى واحد لفتره معينه, اسماء الاسد خلفت تلات اولاد هما حافظ (4 اكتوبر 2001) و كريم (2004) و بنت واحده هيا زين (اكتوبر 2003).

 اسماء كسيده اولى 
بدات بالعمل على إطلاق برامج لتدعيم الجهود و المشاريع لتفعيل دور الشباب بالاضافه لمتابعتها و مشاركتها فى المجالات الاجتماعيه و الثقافيه و الاقتصاديه فى سوريا. بتترأس مؤسسه الأمانه السوريه للتنميه و سعت من خلال زياراتها الخارجيه مع الرئيس الاسد لنقل تجارب و خبرات الدول المتقدمه و توظيفها فى سوريا, و بتشتغل على مساعدة  اصحاب   الاحتياجات الخاصه.

 الجوايز و التقديرات 

 المرأه العربيه الأولى, من جامعة الدول العربيه, 2008.

 معرض صور 

 لينكات برانيه 

 مصادر 

تصنيف:سوريات
تصنيف:ناس من حمص
تصنيف:انجليز من اصل سورى
تصنيف:بشار الاسد
تصنيف:خريجين كلية كينجز لندن
تصنيف:سياسيات بريطانيات فى القرن 21
تصنيف:سياسيات سوريات فى القرن 21
تصنيف:ستات اعمال سوريات
تصنيف:ناس من اكتون, لندن
تصنيف:سوريين ضد الثورة السورية